Bryggebroen
Bryggebroen, kombineret cykel- og gangbro over Københavns Havn, åbnet 2006. Broen, der forbinder Kalvebod Brygge på Sjællandssiden med Islands Brygge på Amagersiden, er 190 m lang, 5,5 m bred og kan som svingbro åbnes for skibstrafik.
Broen fik i 2014 en fortsættelse på Sjællandssiden i Cykelslangen, alene for cyklister.
Byggebroen er tegnet af arkitektfirmaet Dissing+Weitling for Københavns Kommune.